SEBUAH SIRI DOKUMENTARI NETFLIX
Atas nasihat pengerusi SKN,
saya menyarankan kepada sesiapa
yang mudah terdedah kepada sebarang kesan radiasi,
golongan merangkumi wanita hamil dan kanak-kanak prasekolah
untuk meninggalkan kawasan dalam jarak lapan kilometer
daripada fasiliti Three Mile Island sehingga diberitahu.
HARI KETIGA 30 MAC, 1979
Langkah ini serta langkah luar jangka lain
adalah berdasarkan kepercayaan bahawa
lebih baik kita bersedia dengan segala kemungkinan.
Kekal berada di dalam rumah. Tutup semua tingkap dan pintu.
Arahan ini hanya sebagai langkah berjaga-jaga.
Perniagaan ditutup kerana pemilik dan pekerja meninggalkan kawasan ini.
Sekolah dalam jarak lapan kilometer dari loji nuklear
ditutup tanpa dinyatakan tempohnya.
Saya ingat suasana sangat kecoh di dalam kelas.
Guru-guru berbincang di koridor.
Sebagai budak berusia enam tahun, saya nak tahu, itu saja.
Namun daripada riak wajah mereka,
sesuatu yang membimbangkan telah berlaku.
Saya tahu ibu saya menelefon sekolah beberapa kali,
tapi panggilan tak berjawab.
Saya ingat mereka suruh kami kembali ke tempat kami
dan cuba untuk tenangkan kami, sibukkan kami,
dan berkata kami semua akan dihantar balik.
Memandang ke luar tingkap,
kami cuma nampak kereta yang berpusu-pusu untuk keluar.
Bunyi hon memang bingit.
Bunyinya boleh buat anda pekup telinga.
Saya nampak ada orang yang memakai sut putih
berjalan di sepanjang jalan.
Saya fikir,
"Ini dah macam Star Wars." Umpama askar penggempur.
Namun saya masih tak faham kenapa mereka berada di situ.
"Apa yang akan berlaku?"
Pegawai pertahanan awam di empat daerah berdekatan
mendirikan pusat pemindahan bagi mereka yang ingin pergi.
Penduduk dalam lingkungan 16 kilometer
digesa untuk berada di dalam rumah sehingga diberitahu.
Tutup semua tingkap dan pintu.
Dengar radio atau stesen televisyen pilihan
untuk arahan selanjutnya.
Thornburgh beberapa kali menekankan
beliau atau pegawai lain belum mengarahkan pemindahan,
tapi beliau tidak menolak kemungkinan itu.
Kami meminta semua agar bersedia untuk berpindah,
tapi jangan berpindah sekarang.
Tiada sesiapa dalam bahaya sekarang.
Gabenor berkata secara khusus,
"Ini tak lain cuma langkah berjaga-jaga."
Namun ia ternyata menimbulkan apa yang kami cuba elakkan…
panik.
Kalian nak ke mana?
Rumah ibu saya. Saya tiada tempat nak dituju.
Saya cuma nak lari. Saya takkan kembali lagi.
Mujur suami saya ada di rumah ketika itu.
Kami ada anak prasekolah dan saya kata,
"Kita betul-betul kena pergi."
Satu kepedihan saya rasai ketika pergi, "Apa aku bawa bersama aku?"
Sangat penting bagi saya untuk bawa sijil kelahiran anak-anak
manalah tahu, sekiranya kami terpisah,
saya ada bukti mereka anak-anak saya.
Itu seperkara yang saya fikirkan.
Sebaik kereta meninggalkan rumah,
saya terkenang memori di situ dan tertanya-tanya jika saya akan kembali.
Saya sangat sedih.
Apa puan rasa saat mendengar berita terkini?
Saya rasa nak lari.
Semasa anak-anak saya balik,
saya tak nak buat mereka panik.
Jadi, saya kata,
"Kita akan ke rumah atuk dan nenek untuk bercuti."
Saya tak mahu anak-anak saya hadapi semua ini,
walau apa pun malapetaka ini.
Penduduk kawasan tidak menunggu arahan pemindahan rasmi.
Hampir separuh penduduk sudah berpindah.
Ramai orang tinggalkan Middletown hari ini.
Polis mengeluarkan perintah berkurung dari pukul 9 malam sehingga 7 pagi
untuk mengelak kemungkinan kecurian.
Jelas sekali
kemalangan nuklear yang berlaku pada pagi Rabu
lebih rumit dan lebih serius berbanding apa orang awam sepatutnya percaya.
Semasa kami tinggalkan rumah, saya tak tahu apa sebenarnya berlaku,
tapi saya tahu ada sesuatu yang tak kena.
Saya fikir, "Bolehkah kami boleh kembali semula?
Adakah rumah saya masih di sini?"
Saya fikir nak tengok muka-muka mereka yang menaiki kenderaan.
Penduduk ketakutan.
Pihak berkuasa mendedahkan radiasi di kubah bangunan
direkodkan pada paras 30,000 rem sejam,
75 kali ganda dos maut untuk manusia,
dan 3,000 kali ganda untuk reaktor nuklear dalam operasi normal.
Plum ialah awan radioaktif yang bergerak dengan angin.
Ia menuju ke arah utara,
tempat di mana kami dipindahkan.
Apa anda perlu lakukan adalah elakkannya.
Jika anda perlu keluar dan anda terkenanya,
cara terbaik ialah masuk ke dalam, tanggalkan pakaian, cuci baju anda…
Sebaik tiba di rumah mertua saya, mereka suruh kami…
tanggalkan pakaian kami, mandi dan tukar pakaian.
Ketika itu, saya fikir, "Saya rasa macam diri saya kotor."
Pada hari ketiga kemalangan tersebut,
kekeliruan, percanggahan dan persoalan
menyelubungi suasana seperti zarah atom.
Semasa menonton Walter Cronkite dalam berita negara,
sebahagian besar kami terkejut
sesuatu seperti ini boleh berlaku di pekan kami.
Bukan semua orang pergi. Ada yang mahu kekal di sini.
Kami tak fikir untuk tinggalkan Middletown.
Jika saya bapa muda, saya mungkin pergi.
Orang yang ada pilihan untuk tinggalkan kawasan itu pergi,
tapi ramai orang tak ada pilihan itu.
Timbul satu kesedaran
bahawa masyarakat di situ akan berubah sama sekali.
Bacaan terkini tidak melepasi paras yang dicatatkan semalam.
Kami pergi ke rumah nenek saya,
yang terletak sejauh 16 kilometer dari Harrisburg.
Saya suka ambil tahu,
jadi saya dengar perbualan orang dewasa dan apa yang sedang berlaku.
Situasi di sini semakin mengelirukan
setiap hari sejak pelepasan pertama awal pagi Rabu…
Pegawai syarikat berkata kebocoran radiasi telah berhenti.
Pegawai Kawalan Nuklear berkata kebocoran masih berterusan.
Keadaan sangat tegang.
Sudahkah gabenor melantik…
seseorang atau tubuhkan mana-mana pasukan
untuk memantau pelbagai kesan rumit…
Saya rasa beliau mula berfikir untuk tubuhkan pasukan petugas.
Pengurusan maklumat
menjadi salah satu cabaran hebat dalam krisis ini.
Terdapat lambakan khabar angin dan sumber maklumat yang bercanggah.
Kami perlu wujudkan sumber sahih yang boleh dipercayai oleh orang awam.
Jadi Gabenor Thornburgh menghubungi presiden.
Ketika itu, saya jurucakap presiden untuk kemalangan itu.
Gabenor minta daripada Presiden Carter
seorang individu yang akan mengurus seliakan hal ini
dan akan menjadi jurucakap kepada media.
Presiden terlibat kerana pada ketika itu,
polisi tenaga adalah sumber kerisauan yang berterusan.
Kami rasa kami perlukan kuasa nuklear.
Namun beliau juga jurutera nuklear terlatih.
Beliau sebahagian tentera laut nuklear.
En. Carter tidak asing dengan kemalangan loji nuklear.
Beliau sudah jelaskan pada awal tahun 1950-an,
sebagai pelatih jurutera nuklear tentera laut,
beliau ketuai sekumpulan 22 orang di teras reaktor di Chalk River, Kanada,
lokasi peleburan berlaku.
Presiden berkata dia habiskan satu minit 29 saat
untuk membuka reaktor itu.
Beliau sangat berpuas hati tentang integriti teknologi tersebut.
Presiden telah menghantar wakil peribadinya,
Encik Harold Denton, Ketua Pegawai Operasi SKN
untuk bantu saya dan bekerjasama dengan pakar
dalam memantau keadaan dan menyalurkan maklumat awam.
Dalam SKN, Harold Denton dianggap
sebagai orang yang lebih berpengetahuan.
Dia wakil peribadi Jimmy Carter
di Three Mile Island untuk menilai situasi di utiliti
dan beri dia maklum balas tentang situasi sebenar.
Kami bimbang tentang status bahan api di teras.
Ada gelembung di dalam bekas reaktor yang bermakna
sebarang perubahan di dalam hidraulik teras perlu dipantau rapat…
Denton kata kepada kami,
"Terdapat gelembung hidrogen di dalam teras.
Jika dibiarkan tanpa sebarang tindakan, ia boleh meletup."
Buat kali pertama sejak permulaan kejadian ini,
saya mengaku yang saya takut.
Gelembung hidrogen berpotensi menyebabkan malapetaka besar.
Laporan CBS, Bahaya di Three Mile Island.
Keadaan di reaktor nuklear stabil buat masa ini,
tapi dibelenggu bahaya.
Di bahagian atas bekas reaktor, gelembung telah membentuk gas radioaktif.
Satu tahap baru dalam kemalangan telah mula diketahui.
Gelembung gas hidrogen terbentuk di tengah-tengah loji kuasa nuklear
dengan akibat yang tidak diketahui.
Hidrogen meletup, maka sebab itu,
wujud kemungkinan letupan boleh terjadi di dalam reaktor itu sendiri.
Inilah yang berlaku di Chernobyl.
Letupan gas hidrogen memusnahkan seluruh bumbung reaktor
lalu menyebabkan pelepasan radiasi ke alam sekitar.
Kemalangan itu berlaku pada tahun 1986.
Selama berabad-abad, sebahagian kawasan di sekitar Chernobyl
akan ditutup.
Gelembung di dalam bekas reaktor sebahagian besarnya hidrogen.
Oleh itu, jika wujud sumber oksigen,
dan sumber pencucuh, ia boleh terbakar.
Saat mengetahui tentang gelembung hidrogen,
saya sedar kami boleh kehilangan segalanya.
Segala-galanya yang kami usahakan,
semuanya akan lenyap.
…tentang masalah di Three Mile Island.
Sejauh mana bahayanya?
Wujudkah risiko sindrom China?
Mungkinkah ada bencana besar? Mustahil atau tidak?
Kemungkinan sindrom China sentiasa ada.
Faktor ini sudah diambil kira.
Bencana akibat peleburan dahsyat yang kita bincangkan di sini
adalah puluhan ribu kematian, ratusan ribu pesakit kanser,
pencemaran kawasan bersaiz beribu-ribu batu persegi.
- Dr. Lapp? - Apa yang dinyatakan…
Saya sungguh takut sebab tiada tempat di Pennsylvania Tengah yang selamat.
Peluang untuk kami selamat walaupun sejauh 65 kilometer
tetap membahayakan nyawa kami.
Semua orang takut akan kuasa nuklear
apabila mendengar tentang gelembung hidrogen yang meletupkan reaktor.
Suruhanjaya Kawalan Nuklear dan utiliti
telah menjahanamkan komunikasi mereka.
Bukan saja antara satu sama lain, bahkan orang awam.
Mereka biarkan orang awam hidup dalam ketakutan
sementara mereka cuba buat keputusan.
Walaupun kecil, kita masih berdepan dengan kemungkinan
berlakunya peleburan nuklear di loji kuasa atom Three Mile Island.
HARI KEEMPAT
Saya meminta staf untuk terus meneliti dan menganggarkan
jangka masa sebelum letupan berlaku dan sama ada suhu…
Hari Sabtu itu hari yang sangat menggentarkan.
Saintis bimbang suhu 600 darjah di dalam bahan api reaktor
cukup panas untuk meletupkan gelembung gas.
Kami berdepan masalah matematik tulen,
dan kami perlu menunggu sementara pakar-pakar cuba mengenal pasti
sama ada gelembung yang berbahaya wujud.
Seribu saintis nuklear dan juruteknik
yang berkumpul untuk selamatkan reaktor perlu menyelesaikan beberapa masalah.
Jurutera dipanggil dari seluruh dunia.
"Sejauh mana bahaya? Bagaimana untuk redakannya?"
Masa depan tenaga nuklear menjadi samar-samar.
Satu kajian menganggarkan kejadian sebegitu
boleh meragut 45,000 nyawa dan mencederakan 250,000 orang.
Pihak berkuasa mempertimbangkan pemindahan berdasarkan kemungkinan tersebut.
Di peringkat tertinggi,
ada perbincangan tentang memindahkan berjuta-juta orang.
Kami hidup dalam situasi paling teruk.
Para pegawai di syarikat dan kerajaan
mengatakan keadaan stabil, namun tidak sehaluan dengan fakta.
Para pakar tidak dapat membuat kesimpulan yang bermakna
tentang saiz gelembung hidrogen.
Saya tahu ada perbezaan pendapat daripada pihak SKN
tentang apa yang sebenarnya berlaku.
"Ia boleh meletup" dan "Perlukah penduduk berpindah?"
Saudara yang tinggal di Philadelphia hubungi saya,
"Angin bertiup ke sini. Patutkah pergi ke rumah sepupu kita di New York?"
"Tenang, jangan kalut."
Tiada cara untuk ahli sains nuklear
menyingkirkan gelembung gas hidrogen berbahaya di dalam reaktor
tanpa berdepan risiko peleburan teras.
Kami menganalisis dan berusaha
untuk menjadikan keadaan berada dalam risiko relatif.
Namun ia menjadi risiko emosi yang besar,
dan keadaan boleh jadi huru-hara, terutamanya di media awam.
Ketika ini, oksigen mungkin memasuki gelembung hidrogen perlahan-lahan.
Lebih banyak oksigen, lebih berbahaya letupan hidrogen di dalam reaktor.
Dua bahaya tetap berlaku. Satu, gelembung gas terperangkap.
Lagi satu daripada bahan radioaktif di bilik pembendungan.
Malam Sabtu, dalam buletin AP
yang dipaparkan di bahagian bawah skrin TV,
"Gelembung hidrogen di dalam reaktor
menunjukkan tanda-tanda letupan."
…menunjukkan tanda-tanda letupan.
Pengerusi SKN berkata,
"Kita perlu memindahkan penduduk di kawasan itu."
Pada masa itu, 25 wartawan merempuh pintu pejabat saya.
"Patutkah kita pergi?" Mereka menjerit kepada saya.
Salah seorang daripada mereka malah menangis.
Panik mula menyelubungi.
Dalam kegelisahan, ramai telah berpindah ke tempat perlindungan,
termasuklah arena sukan ini, 18 kilometer dari loji.
Saya tak faham tapi kena juga tanya, "Apa yang berlaku?
Adakah kami akan mati?"
Nyawa ibarat telur di hujung tanduk. Kami diselubungi ketakutan yang teramat.
Apa terjadi pada loji ini?
Adakah ia akan meletup seperti bom nuklear?
Apa sebenarnya maksud peleburan?
Ketakutan semakin menebal kerana ia ketakutan yang tak diketahui.
Mungkin tak nampak sekarang,
tapi apa kesannya 25 tahun dari sekarang jika benar ada pendedahan?
Saya ada isteri yang hamil.
Saya pergi ke pusat pemindahan bersama gabenor dan keluarga saya.
Kami mahu hentikan khabar angin yang membuatkan orang marah,
yang hanya menyebabkan ketakutan lebih besar.
Boleh jelaskan apa bahaya yang masih ada?
Sejauh mana bahaya?
Sekiranya usaha dilakukan sekarang terbukti tidak berjaya,
kita perlu beralih ke cara lain.
Dengan kebimbangan tentang gelembung hidrogen,
Gabenor Thornburgh berkata kepada presiden,
"Saya mahu cadangan daripada kerajaan persekutuan,"
sama ada
dia cuma perlu membuat pemindahan berjaga-jaga lapan kilometer
atau mengarahkan pemindahan berskala 360 darjah.
Namun kebimbangannya ialah kesan berpanjangan terhadap industri nuklear.
Ini keputusan yang sukar untuk dibuat
tanpa pengetahuan yang jelas untuk menghadapinya.
Jadi pada lewat hari Sabtu, Presiden membuat keputusan
perkara utama boleh dilakukan ialah melawat reaktor
untuk mengurangkan kegusaran awam.
HARI KELIMA
Kita akan berdoa kepada Tuhan untuk menjaga kita dalam semua kekeliruan
dan ketidakpastian pada ketika ini.
Dengan izin Tuhan,
tiada apa lagi akan berlaku selain apa yang telah berlaku.
Apabila Presiden Carter tiba,
semuanya masih dalam keadaan huru-hara.
Ada kemungkinan gelembung hidrogen itu akan meletup.
Namun dengan kemunculan presiden di Three Mile Island,
ia mengukuhkan industri nuklear,
"Kalian, saya di pihak kalian di sini,"
dan menunjukkan bahawa, "Nuklear bagus."
Tugas utama Presiden Carter dengan hadir ke Three Mile Island
untuk meyakinkan rakyat Amerika yang mereka tak perlu takut.
Tujuan utama saya hadir ke sini
adalah untuk belajar sebanyak mungkin sebagai presiden
tentang masalah di loji kuasa nuklear Three Mile Island
dan meyakinkan penduduk di kawasan ini
semua langkah-langkah penting sedang dilakukan
dan akan dilakukan untuk menghadapi masalah ini.
Presiden Carter cuba memberi penjelasan,
"Kami tahu apa kami buat. Kami akan jaga kalian. Kalian selamat."
Selepas presiden meninggalkan pulau itu,
staf Harold Denton meneliti semua pengiraannya.
Mereka meneliti berkali-kali,
sehinggalah mereka menemukan kesilapan
yang akhirnya mengesahkan gelembung hidrogen
tidak menyebabkan ancaman serius.
Penduduk di kawasan sekitar terancam?
Saya tak rasa ada bahaya hari ini.
Keadaan dah stabil.
Namun cara mereka sejukkan teras dengan gelembung ini…
Lega saya dengar.
Kami telah melaluinya tanpa kehilangan nyawa.
Bagi saya, fasa krisis sudah berakhir.
Kemalangan nuklear ini jelas sekali menyebabkan kita semua bimbang.
Anda berhak mendapat penjelasan penuh dan anda akan menerimanya.
Saya sudah mengarahkan penubuhan
suruhanjaya presiden bebas yang dianggotai sekumpulan pakar
untuk menyiasat punca kemalangan ini dan membuat cadangan
tentang cara memperbaiki keselamatan loji kuasa nuklear.
HARI KETUJUH
Hari ini seminggu lalu, kemalangan itu bermula
di loji kuasa Three Mile Island di Pennsylvania.
Hari ini, loji yang rosak itu
masih melepaskan radioaktiviti ke udara sekeliling.
Sepanjang pagi, saintis kerajaan menaiki helikopter
untuk merekodkan radiasi yang masih bocor dari loji.
Mereka perlu singkirkan hidrogen daripada reaktor.
Jadi mereka menggunakan kaedah
untuk mengeluarkan gas nadir dan lain-lain.
Itu akan menurunkan tekanan.
Pelepasan radiasi yang dijangkakan dari loji kuasa Three Mile Island hari ini
telah membawa kepada beberapa kesan.
Namun setiap kali mereka buka injap bolong itu,
berlaku pelepasan radiasi yang tak terkawal ke alam sekitar.
Mereka tiada pilihan.
Mereka terpaksa lakukannya.
GELEMBUNG HIDROGREN BAHAYA HILANG
Apa saya dan anak-anak saya dah terdedah dalam tiga hari itu?
PERBICARAAN AWAM SURUHANJAYA PRESIDEN
Kecuaian Met-Ed
serta kelalaian SKN,
dan bagaimana ini boleh berlaku?
Serta…
Saya harap kita tidak menjadi statistik
10, 20, 30 tahun dari sekarang, tapi kita memang akan jadi statistik.
Kalian pernah alami kematian kanser?
Saya pernah.
Jika pesakit itu anak, isteri atau saya, saya rasa itu salah.
Kami habiskan banyak masa untuk menentukan berapa banyak radiasi
yang terus terlepas ke udara.
Di van berdekatan, saintis kerajaan menggunakan komputer
untuk menganalisis sampel udara, air dan vegetasi.
Namun mereka memberitahu parasnya tidak signifikan
terhadap kesihatan penduduk di situ.
Menurut pertubuhan perubatan persekutuan,
penduduk di kawasan Harrisburg tidak perlu risau.
Kami jangkakan tiada kematian kanser tambahan
dalam populasi ini disebabkan pendedahan radiasi hari ini.
Memetik pemerhatian seorang pakar nuklear,
laporan yang membimbangkan mungkin menyebabkan kecederaan psikologi
berbanding kesan radiasi sepanjang tujuh hari ini.
Hakikatnya, sepanjang tempoh ini, tiada sebarang ujian yang dilakukan
menunjukkan tahap pencemaran yang berbahaya terhadap orang sihat.
Industri ini tergesa-gesa untuk melepaskan dirinya
sebaik saja kemalangan itu berakhir.
Malangnya, alat ukuran terbaik kami ialah manusia.
Jika tak cari, tak jumpa.
Beberapa monitor juga
tidak dapat merekodkan jumlah radiasi yang terlepas.
Setiap dos radiasi adalah dos berlebihan.
Sedikit radiasi beri ancaman kecil,
apatah lagi jika banyak.
AHLI NEUROBIOLOGI
Tiada sesiapa tahu berapa banyak radiasi yang sudah terlepas
kerana kami tiada ukurannya.
Anggaran kerosakan radiasi di Three Mile Island
tidak mengambil kira pelbagai jenis pemboleh ubah.
Sesiapa yang mengatakan betapa banyak radiasi terlepas daripada kemalangan itu
sama ada menipu atau bodoh.
Kesan-kesan kecil iodin radioaktif muncul dalam sampel susu dari kawasan itu.
Hershey tidak menggunakan susu baru sejak kemalangan itu
dan menguji radioaktiviti pada produknya.
Kawasan pembuangan air loji
juga dikesan positif kehadiran iodin radioaktif.
Semasa kami kembali selepas berpindah,
saya nak ke tanjakan bot.
Dulu ia tempat seronok yang saya pergi ambil batu dan baling ke sungai.
Namun apa yang saya ingat, saya melihat terlalu banyak bangkai ikan.
Ikan bergelimpangan di tebing sungai.
Saya teringat, "Ada sesuatu yang dilepaskan di sini
yang lebih kuat daripada apa yang mereka hebahkan."
Orang ramai masih berwaspada disebabkan apa yang telah berlaku.
Buat kali pertama dalam sepuluh hari, Gabenor Pennsylvania
menarik balik semua arahannya berhubung kemalangan loji itu.
Sekolah boleh dibuka semula
dan wanita hamil boleh pulang ke rumah dalam radius lapan kilometer dari loji.
Keadaan nampak normal, seperti selalu.
Kami kembali
dan segalanya masih dirasakan samar-samar.
Saya berada di sekitar loji…
Pada hari tertentu, mulut saya macam ada rasa besi.
Beberapa hari kami di sana berdekatan Three Mile Island, kami sakit tekak.
Semua orang di kawasan ini sakit tekak.
Anak saya kata, "Mak, saya muntah."
Ia cuma lendir berwarna hijau yang pelik.
Ia benar-benar menakutkan saya.
Saya terus hubungi pediatrik kami dan dia berkata,
"Joyce, saya memang tak tahu."
Seorang gadis di sekolah tinggi ketika itu
berada di luar pada hari Rabu, Khamis, Jumaat.
Dia menunggang basikal di Middletown seharian.
Kulit dia luka dan melepuh.
Apabila ditanya penduduk di kawasan itu,
mulut mereka ada rasa besi, sakit mata, cirit-birit, muntah-muntah.
Semuanya kesan dialami apabila terdedah kepada radiasi.
Radiasi ada kesan kesihatan jangka panjang dan buruk
yang boleh menyebabkan kanser.
Sejumlah 11,000 penduduk Middletown
sangat bimbang tentang kesihatan dan keselamatan mereka.
Sebelum kemalangan itu, saya dalam dunia kecil saya.
Saya tak terfikir tentang radiasi, bahaya atau apa-apa saja.
Tiada apa-apa langsung.
Ambil risalah ini berkaitan radiasi paras rendah.
Apabila anda sendiri mengalaminya,
kehilangan segala-galanya…
Nyawa anak-anak di hujung tanduk.
Saya tahu saya harus keluar dari kepompong saya.
Tiba masa untuk saya didik diri dan lihat apa sebenarnya berlaku.
KUBURKAN MET-ED BUKAN AS! TUTUP T.M.I
Di Harrisburg, perhimpunan besar diadakan di depan Capitol.
Mereka kata sudah tiba masanya untuk loji lumpuh Three Mile Island ditutup.
Orang mula melaungkan, "Tolak kuasa nuklear"
yang anda biasanya takkan dengar dalam komuniti kami.
Bagi komuniti seperti kami, itu mungkin sebahagian masalahnya.
Tiada siapa persoalkan nuklear apabila ia hadir ke sini.
Amaran Three Mile Island merancang perhimpunan hari ini.
Amaran Three Mile Island telah ditubuhkan pada 1977
atas kebimbangan tentang kuasa nuklear dan kami cuma rakyat marhaen.
Namun kemalangan khususnya peleburan nuklear sebegini
membangkitkan kemarahan rakyat dan mengundang bantahan besar.
Ada masanya saya percayakan pegawai kerajaan.
Namun sekarang, saya tak mahu disuruh percaya.
Di sinilah sebabnya kita di sini.
Saya buat keputusan untuk hadir ke perjumpaan komuniti.
SKN akan sertai perjumpaan itu.
Mereka mula beritahu kami, "Radiasi dialami anak-anak kalian
tidak lebih sekadar umpama kalian merokok
atau minum segelas wain."
Di Pennsylvania, anda tak boleh beri anak saya wain dan rokok.
Kenapa mereka boleh beri radiasi yang setahap dengannya?
Lebih 300 penduduk bersemuka dengan majlis perbandaran.
Kami akan mempertimbangkan semua ini.
Namun tiada gunanya untuk pergi ke perjumpaan berbeza di pekan
di mana saya sedar apabila satu soalan ditanya,
SKN menjawab,
dan di mesyuarat lain, soalan yang sama ditanya,
dan jawapan diberi sangat berbeza.
Pegawai berkuasa menekankan penduduk tidak perlu risau.
Saya fikir, "Sama ada mereka menipu kami,
atau mereka tak tahu apa mereka buat."
Takut dengan apa bakal berlaku,
satu gerakan anti nuklear terkuat di negara ini tercetus.
Tolak nuklear!
Mesej sebenar The China Syndrome ialah
jika kita teruskan meletakkan kesihatan dan keselamatan kita
dalam tangan eksekutif utiliti
yang matlamat utamanya ialah memaksimumkan keuntungan,
kejadian seperti di Harrisburg akan lebih banyak berlaku,
dan kita akan saksikan peningkatan wabak kanser
yang sudah berleluasa di negara ini.
Saya ingat sekolah tinggi pada tahun '65. Perang Vietnam sedang mengganas.
Saya sangat bencikan penunjuk perasaan.
Penduduk berdemo di sepanjang Pennsylvania Avenue
sambil mempersoalkan kerajaan.
Berani mereka?
Apa yang berlaku membuka luas mata saya.
Maksud saya, ia mengubah saya.
Saya suri rumah bertukar aktivis.
Saya berarak di jalan sama di Pennsylvania Avenue,
menentang tindakan Three Mile Island terhadap kami.
Apa kita buat di sini lebih penting daripada menghadapi rasisme,
daripada menghadapi seksisme, daripada kelaparan,
sebab saya boleh rasa lapar!
Saya boleh nampak perang! Saya boleh rasa rasisme!
Saya tak boleh nampak radiasi. Saya tak boleh hidu radiasi.
Saya bangun suatu hari dan saya jahanam!
Kemalangan di loji Three Mile Island
telah menghangatkan perdebatan tentang keselamatan kuasa nuklear
dan ini boleh menggugat masa depan industri nuklear.
OKTOBER 1979 ENAM BULAN SELEPAS KEJADIAN
Suruhanjaya presiden loji nuklear Three Mile Island
membentangkan laporan akhir hari ini.
Semua individu utama hadir ke perbicaraan,
seperti mereka di kawalan ketika cahaya mula menyala.
Setiap orang membaca apa mereka lakukan yang memburukkan lagi kemalangan.
Saya yang mematikan pam penyejuk reaktor pada mulanya.
Dalam fikiran saya,
kegagalan untuk mengenal pasti bahawa injap lega
terbuka sebahagiannya atau terbuka penuh mungkin kesilapan terbesar.
Sebelum ini di Three Mile Island, orang selalu fikir,
"Pengendali akan sentiasa bantu selesaikan masalah."
Kami dapat tahu pengendali
mengambil tindakan dengan niat yang baik,
namun ia sangat memudaratkan kerana teras gagal menyejuk.
Saya juga mendikit suntikan tekanan tinggi.
Mereka tidak terlatih untuk menghadapi keadaan sebegitu
dan wujud beberapa isu komunikasi dan salah faham.
Jadi mereka agak buntu.
Namun pada ketika itu,
semua orang cuba lakukan apa yang mereka rasakan betul.
Sejumlah besar kesilapan yang terjadi dalam kes ini adalah kesilapan manusia.
Daripada enam kesilapan, empat setengah daripadanya kesilapan manusia.
Satu kesilapan kerosakan peralatan dan mungkin satu kesilapan rekaan.
Suruhanjaya presiden berkata satu testimoni mengejutkan pengerusi.
Sebelum kejadian Three Mile Island, terdapat masalah berulang
pada injap keselamatan tekanan reaktor Babcock & Wilcox.
Kemungkinan kemalangan sepatutnya boleh dijangkakan.
Dahulu, terdapat satu falsafah yang dipupuk di SKN
tentang keselamatan reaktor bahawa kemalangan ini tak boleh berlaku.
Jim Creswell ialah inspektor SKN
yang dihantar untuk menyiasat beberapa peristiwa
yang berlaku di loji kuasa nuklear Davis-Besse di Ohio.
Tiada kemalangan berlaku di sana,
namun kebimbangan tetap ada.
Jadi, Creswell minta berjumpa dengan saya untuk berbincang tentang isu injap ini.
Kami bertemu enam hari sebelum kemalangan di Three Mile Island.
Saya sememangnya sangka mereka serius.
Kami mengeluarkan memo
untuk meminta mereka menguruskannya dengan segera di ibu pejabat SKN.
KESUKARAN MELAMPAU UNTUK MENGAWAL LOJI
Malangnya, kami terima maklum balas pada hari kedua kemalangan itu,
"Kalian tidak perlu risau tentang turutan ini."
Jelas sekali, SKN dan semua orang berharap kejadian Davis-Besse
difahami sebelum kejadian Three Mile Island.
Sementara siasatan dijalankan,
sumber berkata SKN tak ambil serius tentang kebimbangan Jim Creswell.
Siasatan itu cuma untuk diamkan Creswell, bukan untuk selesaikan masalah.
Beberapa hari sebelum kejadian peleburan teras Three Mile Island,
Jim Creswell sudah beri amaran, tapi tiada sesiapa endahkannya.
…kemalangan ini takkan boleh berlaku.
Kejadian Three Mile Island boleh dielakkan
sekiranya SKN dan industri mendengar nasihat staf mereka.
Mungkin wujud falsafah berbeza pasca TMI.
Namun budaya keselamatan tidak wujud.
Yang wujud cuma budaya keutamaan.
Keutamaannya,
"Walau apa pun, kita harus menjana keuntungan."
Kita perlu jayakannya.
Jadi realitinya ialah siasatan tahap kemalangan di Three Mile Island
oleh suruhanjaya presiden satu cubaan menutup pekung.
Terima kasih banyak.
Suruhanjaya itu mengenal pasti beberapa kelemahan serius
berkaitan cara kerajaan dan industri utiliti
dalam mengawal selia kuasa nuklear.
Namun kita tak boleh terus menolak kuasa nuklear untuk Amerika Syarikat.
Agak jelas bahawa suruhanjaya presiden memberikan kami
dan rakyat Amerika pesanan ringkas tentang kuasa nuklear.
Teruskan, namun teruskan dengan berhati-hati.
Penduduk berhampiran kemalangan nuklear
sukar untuk menerimanya.
Itu membuktikan realiti mereka jauh berbeza
berbanding realiti dalam komuniti kami.
Penduduk setempat dan pegawai kerajaan berang dengan pesuruhjaya.
Anda boleh rasa kemarahan dan kekecewaan.
Siapa kami mahu harapkan untuk membuat keputusan?
Patutkah kami berharap?
Apabila bercakap tentang masa depan dan kehidupan anak-anak kita,
cucu kita, cicit kita,
jiwa saya berasa cukup sesak.
Kajian kawalan nuklear dikeluarkan hari ini
mendapati kemalangan Three Mile Island
menyebabkan 44,000 orang lari dari rumah
dan kerugian akibat pemindahan dan kehilangan gaji berjumlah $18.2 juta.
Apabila kebakaran dan taufan berakhir,
anda boleh kembali dan bina semula kehidupan.
Kami kembali dan masalahnya masih wujud.
Saya boleh terima apa yang mereka cakap dan ikut saja rencananya,
atau saya boleh rencanakan takdir saya,
dan saya nak tahu kebenaran.
Walaupun Presiden Carter hadir selepas kejadian gelembung hidrogen,
senario keseluruhan kemalangan yang berlaku di Three Mile Island
meninggalkan impak yang besar terhadap industri nuklear.
Namun tiada sesiapa tahu sejauh mana kerosakan telah berlaku pada reaktor itu.
JULAI 1982 TIGA TAHUN SELEPAS KEMALANGAN
Sehingga kini, pakar cuma boleh mengagak
kerosakan sebenar pada loji kuasa nuklear di Three Mile Island.
Namun hari ini, juruteknik mempunyai bukti sahih
tentang apa sebenarnya terjadi di dalam teras reaktor.
Pada Julai 1982,
kami menjalankan prosedur yang dipanggil "perhati sekilas".
Kami hantar peralatan pemantauan radiasi
dan kamera ke dalam teras untuk meninjau kerosakan.
Wujud perdebatan teknologi yang hangat
sejauh mana kerosakan berlaku di dalam teras.
Jadi kami pancarkan TV dan audio secara langsung semasa dia menurunkannya,
dan bilik dalam keadaan senyap sunyi.
Kedua-dua kabel sedang diturunkan.
Kami sudah sampai dua kaki ke dalam teras.
Kami menghampiri empat kaki.
Empat kaki. Orang kata, "Biar betul."
Lima kaki. Perlahan-lahan. Lihat jika kita boleh masuk.
- Biar saya perlahankan. - Perlahan-lahan…
Cahaya terang. Boleh kita…
Gambar yang cantik, Norman.
Saya nak tahu apa itu.
Kami mendapati separuh bahagian atas teras itu
baru saja runtuh di atasnya sendiri.
Memang tunggang-langgang keadaannya.
Banyak lagi kerosakan berlaku kepada reaktor
yang apa yang kami sangkakan.
Tiada sesiapa sangka.
Kita bercakap tentang kerosakan teras besar.
Apabila tiada air penyejuk,
terasnya terdedah dan cair ketika itu.
Maksudnya kita mungkin ada masa dalam 30 minit sebelum berlaku bencana
yang melibatkan letupan wap yang akan memusnahkan seluruh reaktor.
Tiga puluh minit.
Saya tak sedar tempohnya 30 minit.
Ya Tuhan.
Ia peleburan.
Kemalangan di Pulau Tiga Mile adalah
kemalangan nuklear paling teruk pernah berlaku di bumi Amerika.
Kami langsung tak tahu ada senario lain menanti kita
yang berkemungkinan lebih berbahaya daripada kemalangan itu.
Terjemahan sari kata oleh Jentayu